เรามีอาการทานข้าวไม่ค่อยลงตั้งแต่วันที่2 ที่ผ่านมา จนเข้าสู่วันที่7 หิวนะพอกินเข้าไปรู้สึกคลื่นไส้อยากอ้วก เหม็นอาหาร เบื่อไปหมด ปวดหัว นอนไม่ค่อยหลับ เบื่อไปหมดอยากอยู่คนเดียว
สวัสดีค่ะ อาการเบื่ออาหาร เบื่อสิ่งต่างๆ ปวดหัว นอนไม่หลับ อาจเกิดจากสาเหตุ1. โรคเครียด ทำให้รู้สึกมีความทุกข์ ไม่ร่าเริงแจ่มใส ไม่มีความสุข อารมณ์แปรปรวน ไม่มีสมาธิ และทำให้มีอาการต่างๆ ทางร่างกายด้วย เช่น ใจสั่น เหงื่อออกที่ฝ่ามือ มือเท้าเย็น เวียนศีรษะ ปวดศีรษะ หายใจไม่สุด เจ็บหน้าอก นอนไม่หลับ ปวดหลัง ปวดเมื่อยตัว ปวดท้อง อ่อนเพลีย เบื่ออาหาร เป็นต้น ทั้งนี้ เมื่อมีโรคเครียด ก็อาจทำให้เกิดภาวะซึมเศร้าตามมาได้2. โรคซึมเศร้า ซึ่งเป็นโรคที่ประกอบด้วยการเปลี่ยนแปลงต่างๆ ดังนี้- อารมณ์เศร้าสร้อย หดหู่ ไม่แจ่มใส เบื่อหน่ายไปหมดทุกอย่าง สะเทือนใจง่าย ร้องไห้บ่อย รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น- ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง หมดหวัง ท้อแท้ รู้สึกตนเองไร้ค่า รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้- สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ- อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น- การเรียนหรือการงานแย่ลงในเบื้องต้น แนะนำควรเล่าให้คนในครอบครัวหรือคนใกล้ชิดฟัง เพื่อจะได้รับรู้ถึงความผิดปกติของเรา และไปจิตแพทย์เพื่อประเมินอาการที่เป็นอยู่ว่าเป็นเพียงแค่โรคเครียดหรือเข้าข่ายโรคซึมเศร้าแล้ว จะได้รับการรักษา ซึ่งไม่ว่าจะเป็นโรคเครียด หรือโรคซึมเศร้า การรักษาก็มีทั้งการใช้ยา และการรักษาทางจิตบำบัด พฤติกรรมบำบัดค่ะ ไม่ควรปล่อยให้อาการความรู้สึกผิดปกติต่างๆ เป็นมากขึ้นเรื่อยๆ จนส่งผลต่อการกำเนินชีวิตประจำวันนะคะ เป็นกำลังใจให้ค่ะ